Derby Museum and Art Gallery

Derby Museum and Art Gallery (hornjoserbsce Derbski muzej a wuměłska galerija) je muzej a wuměłska galerija w jendźelskim měsće Derby w hrabinstwje Derbyshire. Institucija bu załožena w lěće 1879 hromadźe z Derbskej centralnej knihownju w nowym twarjenju architekta Richarda Knilla Freemana z čerwjenych cyhelow.

Galerija wosebje wustajuje wulku kolekciju wobrazow molerja a derbskeho měšćanka Josepha Wrighta z Derby. Wustajene su tež wobrazy dalšich molerjow, na přikład: Williama Fredericka Austina, E.E. Clarka, Harolda Gresleya, Alfreda Johna Keenea, Georgea Baileya, Williama Edwina Mosleya, Davida Paynea, Georgea Turnera, Williama Wooda, Ernesta Townsenda, Georgea Francisa Yarnella, Samuela Raynera a Louisea Raynera.

Muzej wustajuje woptanki porcelana regionalnych pórclinownjow, wosebje předewzaća Royal Crown Derby. Tež su tu archeologiske, geologiske, přirodopisne a wojerske wustajeńcy.

 Eksterne wotkazy 

 Oficialne stronki

Kategorija:Derby
Kategorija:Muzej
Kategorija:Załožene 1879